افغانستان کې د ماین پاکۍ کار ټکنی شوی دی 
د کابل ختیځ پلو ته په ۳۲ کیلومترۍ کې پروت، د قفس په نوم د کلي نه بهر یوې غونډۍ ته څېرمه د ډنمارک د کډوالو د شورا (DRC) د ماین پاکۍ کارکوونکي په محافظتي واسکټونو کې په کار بوخت دي
کارګران په دقیقه توګه ددې سیمې لوېشت لوېشت چې یو وخت د شوروي ځواکونو لخوا د نظامي پوستې په توګه کارول کېده او په دې وروستیو کې د طالبانو د واکمنۍ پرمهال پکې سختې جګړې شوې، په ځیر معاینه کوي په تېر اوړي کې واک ته د طالبانو بیرته راتګ باید د ماینونو د شنډولو په هڅو کې مرسته کړې وای ځکه چی د جګړې په جریان کې یوازې محدودې سیمې د ماین پاکۍ دپاره د لاسرسي وړ وې خو نړیوالې ټولنې د افغانستان حکومت ته خپلې زیاتې پراختیایي مرستې بندې کړي دي ځکه دوی وایي، نه غواړي چې خپلې پیسې د طالبانو د ملاتړ لپاره وکاروي؛ هغه اسلامپاله ډله چې د ښځو حقونه محدودوي او اسامه بن لادن ته د پټنځای ورکولو او د سپتمیر د یولسمې د بریدونو نه وروسته د زیات شمېر لویدیځو هیوادونو سره په جګړه کې ښکیل وو. یوه غیر عمدي پایله: په افغانستان کې د ماین پاکۍ د څارنې یوې حکومتي‌ ادارې رویټرز ته ویلي‌ چې دوی شاوخوا ۳ ملیونه ډالر بودجه له لاسه ورکړې او د اپرېل په میاشت کې یې شاوخوا ۱۲۰ کارکونکي‌ له کاره ایستلي دي، ځکه چې دوی د معاشونو د ورکړې توان نه درلود. د ماین پاکۍ د همغږۍ ریاست ته د ماین پاکۍ د بودجې دا زیان ددې هیواد دپاره چی د ځمکې په سر تر ټولو زیات ماینونه پکې ځای لري او د څلویښت ملیون وګړو دپاره یی چې د څلورو لسیزو جګړو په ترڅ کی هم ډیر ځپل شوي ‌دي، ژورې زیانمنوکې پایلې درلودلی شي د ډي آر سي سرمنشي شارلوټ سلنټ وایي، د ځمکنیو ماینونو او ناچاودو توکو مسئله په افغانستان کې یوه ډیره لویه ستونزه ده. افغانستان په حقیقت کې د ځمکې پر مخ د ناچاودو ماینونو له اړخه یو له ککړو هیوادونو څخه شمېرل کېږي. مېرمن سلنټ وايي: "د ماین پاکۍ په برخه کې زموږ د کار یوه مهمه برخه لویانو او ماشومانو ته د خطرونو او د دوی د مخنیوي د څرنګوالي په اړه د روزنې ورکول دي. دوی څنګه کولی شي وسلې، ناچاوده توکي، او ځمکني ماینونه وپېژني- او دا چې دوی څه باید وکړي که چیرې پر ځمکې داسې توکي ګوري چې دوی یې نه پیژني". د ماین پاکولو کار پخپله په لویه کچه د مرستندویه موسسو لخوا ترسره کیږي. خو د ډنمارک د کډوالو د شورا ماین پاکوونکې اداره ستراتیژیک لارښود چمتو کوي ترڅو د لوړې کچې خطر سیمو ته لومړیتوب ورکړي او په ټول هیواد کې د ماین پاکولو کار د یوه پلان او نقشې له لارې پر مخ بوځي، څو د تکرار هڅو مخنیوی وشي ملګري ملتونه اټکل کوي چې د جنګ نه د پاتې چاودېدونکو توکو په شویو پېښو کې نږدې ۸۰ سلنه ملکي تلفات په اصل کی ماشومان دي. لوی لامل یې، یو چې دوی کنجکاوه دي او د لیدلو لیوالتیا لري او بل چې د کورنۍ سره د مرستې دپاره دوی زیاتره پرتې اوسپنې او نور توکي د خرڅلاو دپاره را ټولوي د ملګرو ملتونو د ماشومانو د ادارې () په وینا، د اوو میاشتو په ترڅ کې، ددې کال تر مارچ میاشتې پورې شاوخوا درې سوه افغان ماشومان د ځمکنیو ماینونو او نورو ناچاودو توکو له امله وژل شوي یا معلول شوي دي د سره صليب په يوه روغتون کې، د تنکيو ماشومانو په ګډون په لسګونه افغانان، چې، د بدن د مصنوعي غړو سره خونې په اوږدو کې د حرکت کوشش کوي‌ په افغانستان کې د ځمکني د ماين د ستونزې اغېزې په روښانه ډول په ډاګه کوي‌ جمال خان هغه افغان دی چې اته کاله مخکې په کندهار ولايت کې د سړک په غاړه پر ښخ شوي ماين ختلی او دواړه پښې یې پرې شوي دي. د سیمې بل اوسیدونکی خلیل الله هم د ایران او افغانستان پولې ته نږدې پر ماین برابر شوی او یوه پښه یې پرې شوې ده. ځایي خلک زیار باسي چې د ماین څخه پاکې ځمکې د غنمو او مېوو د کرلو لپاره چمتو کړي او د اوبو لګولو په پروژو کار کوي. دا هغه څه دي چې کولی شي په افغانستان کې د لوږې د مخ په زیاتېدونکي ناورین په کمولو کې مرسته وکړي. د ډنمارک د کډوالو د شورا د ماین پاکۍ مشره شارلوټ سلنټ وايي: "موږ اوس د بې وزلۍ د تریخ حقیقت سره مخ یو. خلک د لا فقر سره مخ دي. حتی منځنۍ طبقه دلته دا رنځ ګالي . نو موږ په داسې حالت کې یو چې تر پنځوس سلنه ډېر نفوس په حقیقت کې اساسي بشري مرستو ته اړتیا لري". په افغانستان کې د ماین پاکۍ د پروګرام مشر، پاول هیسلوپ وايي چې ډیر کار ته اړتیا شته: "د تېرې میاشتې په وروستیو کې، یو لنډمهاله معامله وشوه چې لمخې يې ملګري ملتونه وکړای شي په هیواد کې د شپږو میاشتو لپاره دفتر جوړ کړي. خو د طالبانو له واک څخه د مخه د ملګرو ملتونو تنظیم کوونکي د تمویل سره سره، د ادارې نیمایي برخه د اصلي ۱۲۰ کارمندانو څخه یوازې ۳۰ یې په کار ګمارلي دي". ښاغلي هیسلوپ زیاته کړه چې د اوږدمهاله کار او فعالیت دپاره، د ماین پاکولو د همغږۍ مسولیت باید د یو دولت سره وي نه د ملګرو ملتونو د ادارې په څېر بهرنیو بشردوستانه ادارو سره. هغه زیاته کړه چې د یو داسې حکومت سره چې په رسمیت نه پیژندل کیږي، د تمویل د نشتوالي وضعیت د ماین پاکۍ هڅې ډیرې ستونزمنې کړی دي